Gabrielė Čepavičiūtė

Gabrielė Čepavičiūtė (g. 2006 m. balandžio 28 d. Kaune) – plaukikė, 2024 m. paralimpinių žaidynių dalyvė, startavusi kaip pirmoji Lietuvos plaukikė moteris paralimpietė.

 Biografija 

Mokėsi Kauno jėzuitų gimnazijoje.

G. Čepavičiūtė yra neįgaliųjų sporto atstovė, gimusi su fizine negalia: baseine nevaldanti kojų ir plaukianti S6 klasėje. Plaukioti pradėjo Kaune, Girstučio baseine. Nuo ketverių metų mokėsi plaukti pas neįgaliųjų klubo trenerį Romualdą Bičkauską. Nuo 11 metų pradėjo profesionalaus plaukimo treniruotes pas Rasą Mažutaitienę.Plaukikė G. Čepavičiūtė, neįgaliųjų sporto žaidynėse iškovojusi auksą: malonu, kai kiti įvertina, bet ne dėl to dirbu bernardinai.lt 

Europos ir pasaulio čempionatų dalyvė. Pagal pasiektus rezultatus galėjo dalyvauti 2021 m. paralimpinėse žaidynėse Tokijuje, bet į jas nepateko dėl ribotų kvotų Lietuvai. 

2023 m. pasaulio neįgaliųjų sporto žaidynėse Tailande, Nakhonratčasimoje, užėmė pirmąją vietą, kai 100 m plaukimo nugara varžybose distanciją įveikė per 1 min. 38,53 sek. Sidabro medalius gavo už 200 m kompleksinį plaukimą ir už 50 m nugara.Kauno jėzuitų gimnazijos moksleivė Gabrielė iš pasaulio neįgaliųjų sporto žaidynių parvežė auksą ir sidabrą jezuitai.lt

Paryžiaus paralimpinėse žaidynėse dalyvavo dvejose plaukimo rungtyse: 100 m nugara ir 200 m kompleksiniu būdu (8 vieta).

 Įvertinimas 

 2022 m. atiteko Lietuvos sporto apdovanojimų „Metų proveržio“ nominacija.

 Šaltiniai 

 Nuorodos 

 Gabrielė Čepavičiūtė paralympic.org

Kategorija:Lietuvos paralimpiečiai
Kategorija:Lietuvos plaukikai